Decizia Comisiei
din 28 august 2006
privind încheierea unui Acord de cooperare între Guvernul Japoniei și Comunitatea Europeană a Energiei Atomice în domeniul utilizărilor pașnice ale energiei atomice
(2007/58/Euratom)
COMISIA COMUNITĂȚILOR EUROPENE,
având în vedere Tratatul de instituire a Comunității Europene a Energiei Atomice și, în special, articolul 101 alineatul (2),
având în vedere Decizia Consiliului din 27 februarie 2006 de aprobare a încheierii de către Comisie a unui Acord de cooperare între Guvernul Japoniei și Comunitatea Europeană a Energiei Atomice în domeniul utilizărilor pașnice ale energiei atomice,
întrucât ar trebui să fie aprobat Acordul de cooperare între Guvernul Japoniei și Comunitatea Europeană a Energiei Atomice în domeniul utilizărilor pașnice ale energiei atomice,
DECIDE:
Articolul 1
Acordul de cooperare între Guvernul Japoniei și Comunitatea Europeană a Energiei Atomice în domeniul utilizărilor pașnice ale energiei atomice se aprobă în numele Comunității Europene a Energiei Atomice.
Textul acordului se atașează la prezenta decizie.
Articolul 2
Membrul Comisiei responsabil cu energia procedează, pentru Comunitate, la notificarea menționată la articolul 17 alineatul (1) din acord.
Adoptată la Bruxelles, 28 august 2006.